title: 2010/696/: Decizia Consiliului din 17 noiembrie 2010 de numire a unui membru în cadrul Curții de Conturi

text:
               20.11.2010

               RO

               Jurnalul Oficial al Uniunii Europene

               L 304/20

         DECIZIA CONSILIULUI
   din 17 noiembrie 2010
   de numire a unui membru în cadrul Curții de Conturi
   (2010/696/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 286 alineatul (5),
   având în vedere avizul Parlamentului European (1),
   întrucât:

               (1)

               Domnul Maarten B. ENGWIRDA, membru al Curții de Conturi, a demisionat, demisia producând efecte cu începere de la 1 ianuarie 2011.

               (2)

               Prin urmare, domnul Maarten B. ENGWIRDA ar trebui înlocuit pentru durata rămasă a mandatului său,

         ADOPTĂ PREZENTA DECIZIE:
   Articolul 1
   Domnul Gijs M. de VRIES se numește membru în cadrul Curții de Conturi pentru perioada cuprinsă între 1 ianuarie 2011 și 31 decembrie 2013.
   Articolul 2
   Prezenta decizie intră în vigoare la data adoptării.

      Adoptată la Bruxelles, 17 noiembrie 2010.

            Pentru Consiliu

            Președintele

         D. REYNDERS

      (1)  Avizul din 7 octombrie 2010 (nepublicat încă în Jurnalul Oficial).


title: 2008/581/CE: Decizia Comisiei din 4 iulie 2008 privind finanțarea depozitării antigenilor antiaftoși și formularea vaccinurilor reconstituite pe baza unor astfel de antigeni

text:
               15.7.2008

               RO

               Jurnalul Oficial al Uniunii Europene

               L 186/36

      DECIZIA COMISIEI

   din 4 iulie 2008
   privind finanțarea depozitării antigenilor antiaftoși și formularea vaccinurilor reconstituite pe baza unor astfel de antigeni
   (2008/581/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolul 14,
   având în vedere Directiva 2003/85/CE a Consiliului din 29 septembrie 2003 privind măsurile comunitare de combatere a febrei aftoase, de abrogare a Directivei 85/511/CEE și a Deciziilor 89/531/CEE și 91/665/CEE și de modificare a Directivei 92/46/CEE (2), în special articolul 80 alineatul (2),
   întrucât:

               (1)

               În conformitate cu Decizia 91/666/CEE a Consiliului din 11 decembrie 1991 privind constituirea rezervelor comunitare de vaccinuri împotriva febrei aftoase (3), au fost constituite stocuri de antigeni în vederea formulării rapide a vaccinurilor antiaftoase, iar aceste stocuri sunt păstrate, din motive de siguranță, la sediile fabricantului, în locuri distincte desemnate în acest scop.

               (2)

               În temeiul Directivei 2003/85/CE, Comisia trebuie să se asigure că rezervele comunitare de antigeni concentrați inactivați, destinați producerii de vaccinuri antiaftoase, sunt depozitate la sediile băncii comunitare de antigeni și vaccinuri.

               (3)

               În acest sens, trebuie luată o decizie privind numărul de doze și varietatea de tulpini și de serotipuri de antigeni antiaftoși depozitați în banca comunitară de antigeni și vaccinuri ținând seama de nevoile estimate în contextul planurilor de intervenție și al situației epidemiologice, după consultarea Laboratorului comunitar de referință, dacă este cazul.

               (4)

               Prin Decizia 93/590/CE a Comisiei din 5 noiembrie 1993, privind cumpărarea de către Comunitate a antigenilor pentru febra aftoasă în cadrul acțiunii comunitare privind rezervele de vaccinuri contra febrei aftoase (4), s-au luat măsuri pentru achiziționarea de antigeni antiaftoși A5 tulpină europeană, A22 tulpină din Orientul Mijlociu și O1 tulpină europeană.

               (5)

               Prin Decizia 97/348/CE a Comisiei din 23 mai 1997 privind achiziționarea de către Comunitate a unor antigeni antiaftoși și prepararea, producerea, îmbutelierea și distribuirea de vaccinuri antiaftoase (5), s-au luat măsuri pentru achiziționarea de antigeni antiaftoși A22-Iraq, C1 și ASIA1.

               (6)

               Prin Decizia 2000/77/CE a Comisiei din 17 decembrie 1999 privind achiziționarea de către Comunitate a unor antigeni antiaftoși și prepararea, producerea, îmbutelierea și distribuirea de vaccinuri antiaftoase (6), s-au luat măsuri pentru achiziționarea anumitor doze de antigeni antiaftoși A Iran 96, A Iran 99, A Malaysia 97, SAT 1, SAT 2 (tulpini est-africane și sud-africane) și SAT 3.

               (7)

               Prin Decizia 2000/569/CE a Comisiei din 8 septembrie 2000 privind achiziționarea de către Comunitate a unor antigeni antiaftoși și prepararea, producerea, îmbutelierea și distribuirea de vaccinuri antiaftoase (7), s-au luat măsuri pentru achiziționarea anumitor doze de antigeni antiaftoși A 22 Iraq, A Malaysia 97, O1 Manisa, ASIA 1, SAT 1, SAT 2 (tulpini est-africane și sud-africane) și SAT 3.

               (8)

               În 2003 și în conformitate cu Decizia C(2002) 4326 a Comisiei (8) privind achiziționarea și depozitarea antigenilor antiaftoși, au fost obținute cantități suplimentare de antigeni relevanți din punct de vedere epidemiologic.

               (9)

               În conformitate cu articolul 14 din Decizia 90/424/CEE, ar trebui, de asemenea, să se stabilească nivelul de participare comunitară la constituirea unor astfel rezerve de antigeni și condițiile de participare.

               (10)

               Toți antigenii mai vechi de 5 ani trebuie să fie testați în ceea ce privește eficacitatea lor.

               (11)

               Din 2005 nu există niciun angajament juridic de lungă durată între contractant și Comisie pentru depozitarea, formularea, distribuirea, îmbutelierea, etichetarea și transportarea antigenilor antiaftoși achiziționați între 1993 și 2005.

               (12)

               Costurile de depozitare a antigenilor antiaftoși pentru anii 2005, 2006 și 2007 fac obiectul unui angajament financiar în conformitate cu regulamentul financiar.

               (13)

               Între anii 2005 și 2007, cu excepția costurilor de depozitare, nu au intervenit alte costuri asociate antigenilor antiaftoși.

               (14)

               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,

         DECIDE:
   Articolul 1
   De la 1 ianuarie 2008 și pe o perioadă minimă de cinci ani, Comisia trebuie să ia măsurile necesare pentru a asigura depozitarea tuturor antigenilor antiaftoși enumerați în anexă.
   Comisia asigură, de asemenea, testele privind eficacitatea antigenilor respectivi, precum și formularea, distribuirea, îmbutelierea, etichetarea și transportarea acestora.
   Articolul 2
   Costul total pentru acoperirea serviciilor enumerate la articolul 1 nu depășește 4 000 000 EUR.
   Articolul 3
   Directorul general al Direcției Generale Sănătate și Consumatori este autorizat prin prezenta decizie să semneze, în numele Comisiei, contractele prevăzute la articolul 1.
   Articolul 4
   În primul semestru al anului 2008 se va lansa o procedură de adjudecare a contractului. În conformitate cu Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (9) și cu normele de punere în aplicare a acestuia definite în Regulamentul (CE, Euratom) nr. 2342/2002 al Comisiei (10), se stabilește un contract de servicii până la 30 septembrie 2008.

      Adoptată la Bruxelles, 4 iulie 2008.

            Pentru Comisie

         Androulla VASSILIOU

            Membru al Comisiei

      (1)  JO L 224, 18.8.1990, p. 19. Decizie modificată ultima dată prin Regulamentul (CE) nr. 1791/2006 (JO L 363, 20.12.2006, p. 1).

      (2)  JO L 306, 22.11.2003, p. 1. Directivă modificată ultima dată prin Directiva 2006/104/CE (JO L 363, 20.12.2006, p. 352).

      (3)  JO L 368, 31.12.1991, p. 21. Decizie modificată ultima dată prin Regulamentul (CE) nr. 807/2003 (JO L 122, 16.5.2003, p. 36).

      (4)  JO L 280, 13.11.1993, p. 33. Decizie modificată ultima dată prin Decizia 2000/112/CE (JO L 33, 8.2.2000, p. 21).

      (5)  JO L 148, 6.6.1997, p. 27. Decizie modificată prin Decizia 2000/112/CE.

      (6)  JO L 30, 4.2.2000, p. 35.

      (7)  JO L 238, 22.9.2000, p. 61.

      (8)  Decizie nepublicată.

      (9)  JO L 248, 16.9.2002, p. 1. Regulament modificat ultima dată prin Regulamentul (CE) nr. 1525/2007 (JO L 343, 27.12.2007, p. 9).

      (10)  JO L 357, 31.12.2002, p. 1. Regulament modificat ultima dată prin Regulamentul (CE, Euratom) nr. 478/2007 (JO L 111, 28.4.2007, p. 13).

      ANEXĂ

         (Nu este destinată publicării)


title: Decizia (UE) 2017/937 a Băncii Centrale Europene din 23 mai 2017 privind desemnarea șefilor de unități operative pentru adoptarea deciziilor delegate cu privire la caracterul semnificativ al entităților supravegheate (BCE/2017/17)

text:
               1.6.2017

               RO

               Jurnalul Oficial al Uniunii Europene

               L 141/28

         DECIZIA (UE) 2017/937 A BĂNCII CENTRALE EUROPENE
   din 23 mai 2017
   privind desemnarea șefilor de unități operative pentru adoptarea deciziilor delegate cu privire la caracterul semnificativ al entităților supravegheate (BCE/2017/17)
   COMITETUL EXECUTIV AL BĂNCII CENTRALE EUROPENE,
   având în vedere Tratatul privind funcționarea Uniunii Europene,
   având în vedere Statutul Sistemului European al Băncilor Centrale și al Băncii Centrale Europene, în special articolul 11.6,
   având în vedere Decizia (UE) 2017/933 a Băncii Centrale Europene din 16 noiembrie 2016 privind cadrul general de delegare a competențelor decizionale pentru instrumentele juridice referitoare la atribuțiile de supraveghere (BCE/2016/40) (1), în special articolele 4 și 5,
   având în vedere Decizia (UE) 2017/934 a Băncii Centrale Europene din 16 noiembrie 2016 privind delegarea deciziilor cu privire la caracterul semnificativ al entităților supravegheate (BCE/2016/41) (2), în special articolul 2,
   având în vedere Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (3), în special articolul 10,
   întrucât:

               (1)

               Pentru a face față numărului considerabil de decizii pe care Banca Centrală Europeană (BCE) urmează să le adopte pentru îndeplinirea atribuțiilor sale de supraveghere, a fost instituită o procedură pentru adoptarea de decizii delegate specifice.

               (2)

               O decizie de delegare produce efecte la adoptarea de către Comitetul executiv a unei decizii privind desemnarea unuia sau mai multor șefi de unități operative care să ia decizii pe baza unei decizii de delegare.

               (3)

               Importanța deciziei de delegare și numărul de destinatari cărora trebuie transmise decizii delegate ar trebui luate în considerare de Comitetul executiv la desemnarea șefilor de unități operative.

               (4)

               Președintele Consiliului de supraveghere a fost consultat cu privire la șefii de unități operative către care ar trebui delegată competența de a adopta decizii privind caracterul semnificativ al entităților supravegheate,

         ADOPTĂ PREZENTA DECIZIE:
   Articolul 1
   Decizii delegate prin care o entitate supravegheată este clasificată sau încetează să fie clasificată ca semnificativă în cadrul unui grup supravegheat semnificativ sau prin care este modificat numele unei entități supravegheate semnificative
   Deciziile delegate în conformitate cu articolul 3 alineatele (1), (2) sau (4) din Decizia (UE) 2017/934 (BCE/2016/41) sunt adoptate de unul dintre următorii șefi de unități operative:

               (a)

               directorul general al Direcției generale supraveghere microprudențială I, în cazul în care supravegherea entității supravegheate relevante sau a grupului supravegheat relevant este efectuată de Direcția generală supraveghere microprudențială I;

               (b)

               directorul general al Direcției generale supraveghere microprudențială II, în cazul în care supravegherea entității supravegheate relevante sau a grupului supravegheat relevant este efectuată de Direcția generală supraveghere microprudențială II; sau

               (c)

               în cazul în care un director general nu este disponibil, directorul general adjunct al acestuia.

         Articolul 2
   Decizii delegate prin care o entitate supravegheată semnificativă încetează să fie clasificată ca semnificativă sau un grup supravegheat semnificativ încetează să fie clasificat ca semnificativ
   Deciziile delegate în conformitate cu articolul 3 alineatul (3) din Decizia (UE) 2017/934 (BCE/2016/41) sunt adoptate de directorul general al Direcției generale supraveghere microprudențială III sau, în cazul în care directorul general nu este disponibil, directorul general adjunct, și unul dintre următorii șefi de unități operative:

               (a)

               directorul general al Direcției generale supraveghere microprudențială I, în cazul în care supravegherea entității supravegheate relevante sau a grupului supravegheat relevant este efectuată de Direcția generală supraveghere microprudențială I;

               (b)

               directorul general al Direcției generale supraveghere microprudențială II, în cazul în care supravegherea entității supravegheate relevante sau a grupului supravegheat relevant este efectuată de Direcția generală supraveghere microprudențială II; sau

               (c)

               în cazul în care un director general nu este disponibil, directorul general adjunct al acestuia.

         Articolul 3
   Intrarea în vigoare
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Frankfurt pe Main, 23 mai 2017.

            Președintele BCE

         Mario DRAGHI

      (1)  A se vedea pagina 14 din prezentul Jurnal Oficial.

      (2)  A se vedea pagina 18 din prezentul Jurnal Oficial.

      (3)  JO L 80, 18.3.2004, p. 33.


title: Decizia Parlamentului European din 5 mai 2010 referitoare la descărcarea de gestiune pentru execuția bugetului Eurojust aferent exercițiului financiar 2008

text:
               25.9.2010

               RO

               Jurnalul Oficial al Uniunii Europene

               L 252/202

         DECIZIA PARLAMENTULUI EUROPEAN
   din 5 mai 2010
   referitoare la descărcarea de gestiune pentru execuția bugetului Eurojust aferent exercițiului financiar 2008
   (2010/544/UE)
   PARLAMENTUL EUROPEAN,
   având în vedere conturile anuale finale ale Eurojust pentru exercițiul financiar 2008,
   având în vedere Raportul Curții de Conturi privind conturile anuale ale Eurojust pentru exercițiul financiar 2008, însoțit de răspunsurile Eurojust (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (3), în special articolul 36,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0093/2010),

               1.

               acordă directorului administrativ al Eurojust descărcarea de gestiune pentru execuția bugetului Eurojust aferent exercițiului financiar 2008;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului administrativ al Eurojust, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 131.

      (2)  JO L 248, 16.9.2002, p. 1.

      (3)  JO L 63, 6.3.2002, p. 1.

      (4)  JO L 357, 31.12.2002, p. 72.
    ---documentbreak---

               25.9.2010

               RO

               Jurnalul Oficial al Uniunii Europene

               L 252/203

         REZOLUȚIA PARLAMENTULUI EUROPEAN
   din 5 mai 2010
   conținând observațiile care fac parte integrantă din decizia privind descărcarea de gestiune pentru execuția bugetului Eurojust aferent exercițiului financiar 2008
   PARLAMENTUL EUROPEAN,
   având în vedere conturile finale anuale ale Eurojust pentru exercițiul financiar 2008,
   având în vedere raportul Curții de Conturi privind conturile anuale ale Eurojust pentru exercițiul financiar 2008, însoțit de răspunsurile Eurojust (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (3), în special articolul 36,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0093/2010),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2008 și cu privire la legalitatea și regularitatea operațiunilor subiacente;

               B.

               întrucât, la 23 aprilie 2009, Parlamentul a acordat descărcarea de gestiune directorului administrativ al Eurojust pentru execuția bugetului Eurojust aferent exercițiului financiar 2007 (5) și întrucât, în rezoluția sa care însoțește decizia de descărcare de gestiune, Parlamentul:

                           —

                           a luat act de constatarea Curții conform căreia, în 2007, au fost angajate credite în valoare de 18 000 000 EUR, din care 5 200 000 EUR au fost reportate;

                           —

                           a regretat faptul că, încă o dată, Curtea a constatat deficiențe în procedurile de achiziții publice la fel ca în cele două exerciții financiare precedente;

                           —

                           s-a declarat preocupat de constatarea Curții conform căreia Eurojust nu reușise să recruteze cei 60 de membri ai personalului necesari pentru a ocupa posturile prevăzute de organigramă în 2007 și că, la sfârșitul lui 2007, numai 95 de posturi erau ocupate,

               1.

               constată cu satisfacție că, pentru exercițiul financiar încheiat la 31 decembrie 2008, Curtea de Conturi a reușit să obțină asigurări rezonabile cu privire la fiabilitatea conturilor anuale ale Eurojust în toate aspectele esențiale, precum și cu privire la legalitatea și regularitatea operațiunilor subiacente, în ansamblul lor;

      Performanțe

               2.

               subliniază că lipsa indicatorilor, carențele în măsurarea gradului de satisfacție a utilizatorilor și lipsa de coordonare între buget și programul de lucru fac dificilă evaluarea performanțelor Eurojust;

               3.

               salută încheierea, la 24 septembrie 2008, a Acordului practic privind modalități de cooperare între Eurojust și Oficiul European de Luptă Antifraudă (6);

               4.

               subliniază faptul că, în următorii ani, descărcarea de gestiune pentru execuția bugetului Eurojust ar trebui să se bazeze într-o mai mare măsură pe performanțele Eurojust din cursul exercițiului;

      Reportarea creditelor

               5.

               ia act de constatarea Curții conform căreia, în 2008, Eurojust are încă probleme cu reportarea creditelor, chiar dacă în prezent sumele sunt mai mici decât în exercițiul precedent (13 % din creditele bugetare finale, față de 25 % din creditele reportate în 2007); constată totuși cu preocupare că creditele reportate din exercițiul precedent și apoi anulate (în acest caz 1 000 000 EUR, respectiv 25 % din creditele reportate) au atins un nivel ridicat și că această situație este contrară principiului anualității; solicită prin urmare Eurojust să întreprindă măsurile necesare pentru a evita reapariția acestei situații în viitor și să informeze în consecință autoritatea care acordă descărcarea de gestiune;

               6.

               ia act de faptul că Eurojust a înregistrat venituri din dobânzi în valoare de 191 390,56 EUR pentru exercițiul financiar 2008; deduce din situațiile anuale și din valoarea dobânzilor că Eurojust dispune în mod constant de un nivel extrem de ridicat de lichidități; observă că la 31 decembrie 2008 aceste lichidități se ridicau la 4 612 878,47 EUR; îndeamnă Comisia să examineze posibilitățile de a pune pe deplin în aplicare o gestiune a numerarului axată pe necesități în conformitate cu articolul 15 alineatul (5) din Regulamentul (CE, Euratom) nr. 2343/2002, precum și modificările conceptuale necesare pentru menținerea durabilă a lichidităților Eurojust la un nivel cât mai redus posibil;

      Deficiențe în procedurile de achiziții

               7.

               regretă faptul că, încă o dată, Curtea a constatat deficiențe în procedurile de achiziții publice la fel ca în cazul celor trei exerciții financiare precedente; se declară în mod special preocupat de constatarea Curții conform căreia, în 2008, pe de o parte, valoarea de piață a contractelor de atribuit nu a fost evaluată, în cea mai mare parte a cazurilor, înainte de lansarea procedurii, iar, pe de altă parte, au fost constatate deficiențe recurente și grave în monitorizarea contractelor și planificarea operațiunilor de achiziții publice; subliniază că această situație relevă deficiențe grave în capacitățile de colaborare ale diverselor servicii implicate ale Eurojust și sugerează că ordonatorul de credite nu și-a îndeplinit întru totul rolul în materie de orientare și de control;

               8.

               ia act de răspunsul Eurojust care se angajează să pună în aplicare un plan de acțiune cu scopul de a remedia deficiențele identificate de Curte; solicită, prin urmare, Eurojust să informeze autoritatea care acordă descărcarea de gestiune cu privire la rezultatele acestor planuri de acțiune;

      Resurse umane

               9.

               se declară preocupat de faptul că Curtea a constatat din nou deficiențe în planificarea și punerea în aplicare a procedurilor de recrutare a personalului; constată în special o proporție prea ridicată a posturilor vacante (26 %), chiar dacă aceasta este mai puțin semnificativă decât în 2007 (33 %);

               10.

               subscrie avizului Curții conform căruia Eurojust nu a respectat principiul specificității, dat fiind că o sumă de 1 800 000 EUR a fost prelevată din creditele destinate salariilor agenților temporari și contractuali, mai ales pentru a majora (cu 238 %) creditele destinate personalului interimar;

               11.

               ia act de răspunsul Eurojust la criticile Curții referitoare la procedurile de selecție a personalului; solicită Eurojust, îndeosebi, să informeze autoritatea care acordă descărcarea de gestiune cu privire la noua sa procedură de recrutare lansată în 2009 care ar trebui să garanteze, în viitor, o mai mare transparență și caracterul nediscriminatoriu al tratamentului acordat candidaților externi și interni;

      Audit intern

               12.

               constată cu îngrijorare că niciuna dintre cele 26 de recomandări formulate de Serviciul de Audit Intern (IAS) nu a fost pe deplin aplicată; subliniază că patru dintre acestea sunt considerate „esențiale”, iar douăsprezece „foarte importante”; îndeamnă, prin urmare, Eurojust să aplice fără întârziere recomandările următoare privind gestiunea resurselor umane: să elaboreze un plan pe termen scurt pentru ocuparea posturilor vacante; să redefinească organizarea Unității de resurse umane; să reducă numărul angajaților temporari; să consolideze procedura de recrutare; să adopte norme de aplicare privind evoluția în carieră; să garanteze independența membrilor juriului; și să se asigure că procedurile de achiziții publice sunt aplicate corect;

               13.

               face trimitere, pentru alte observații cu caracter orizontal care însoțesc decizia de descărcare de gestiune, la Rezoluția sa din 5 mai 2010 (7) referitoare la performanțele, gestiunea financiară și controlul agențiilor.

      (1)  JO C 304, 15.12.2009, p. 131.

      (2)  JO L 248, 16.9.2002, p. 1.

      (3)  JO L 63, 6.3.2002, p. 1.

      (4)  JO L 357, 31.12.2002, p. 72.

      (5)  JO L 255, 26.9.2009, p. 112.

      (6)  JO C 314, 9.12.2008, p. 4.

      (7)  Texte adoptate, P7_TA(2010)0139 (a se vedea pagina 241 din prezentul Jurnal Oficial).


title: Decizia Parlamentului European din 5 mai 2010 referitoare la descărcarea de gestiune pentru execuția bugetului Autorității Europene pentru Siguranța Alimentară aferent exercițiului financiar 2008

text:
               25.9.2010

               RO

               Jurnalul Oficial al Uniunii Europene

               L 252/155

         DECIZIA PARLAMENTULUI EUROPEAN
   din 5 mai 2010
   referitoare la descărcarea de gestiune pentru execuția bugetului Autorității Europene pentru Siguranța Alimentară aferent exercițiului financiar 2008
   (2010/524/UE)
   PARLAMENTUL EUROPEAN,
   având în vedere conturile anuale finale ale Autorității Europene pentru Siguranța Alimentară pentru exercițiul financiar 2008,
   având în vedere Raportul Curții de Conturi privind conturile anuale ale Autorității Europene pentru Siguranța Alimentară pentru exercițiul financiar 2008, însoțit de răspunsurile Autorității (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 178/2002 al Parlamentului European și al Consiliului (3) de instituire a Autorității Europene pentru Siguranța Alimentară, în special articolul 44,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0086/2010),

               1.

               acordă directorului executiv al Autorității Europene pentru Siguranța Alimentară descărcarea de gestiune pentru execuția bugetului Autorității aferent exercițiului financiar 2008;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Autorității Europene pentru Siguranța Alimentară, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 95.

      (2)  JO L 248, 16.9.2002, p. 1.

      (3)  JO L 31, 1.2.2002, p. 1.

      (4)  JO L 357, 31.12.2002, p. 72.
    ---documentbreak---

               25.9.2010

               RO

               Jurnalul Oficial al Uniunii Europene

               L 252/156

         REZOLUȚIA PARLAMENTULUI EUROPEAN
   din 5 mai 2010
   conținând observațiile care fac parte integrantă din decizia privind descărcarea de gestiune pentru execuția bugetului Autorității Europene pentru Siguranța Alimentară aferent exercițiului financiar 2008
   PARLAMENTUL EUROPEAN,
   având în vedere conturile anuale finale ale Autorității Europene pentru Siguranța Alimentară pentru exercițiul financiar 2008,
   având în vedere Raportul Curții de Conturi privind conturile anuale ale Autorității Europene pentru Siguranța Alimentară pentru exercițiul financiar 2008, însoțit de răspunsurile autorității (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 178/2002 al Parlamentului European și al Consiliului (3) de instituire a Autorității Europene pentru Siguranța Alimentară, în special articolul 44,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0086/2010),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2008 și cu privire la legalitatea și regularitatea operațiunilor subiacente;

               B.

               întrucât, la 23 aprilie 2009, Parlamentul a acordat directorului executiv al Autorității Europene pentru Siguranța Alimentară descărcarea de gestiune pentru execuția bugetului Autorității aferent exercițiului financiar 2007 (5), iar în rezoluția sa care însoțea decizia de descărcare de gestiune lua act în special de:

                           —

                           faptul că creditele reportate în 2007 se ridicau la 8 600 000 EUR (adică 17 % din bugetul 2007), iar creditele anulate erau de 4 800 000 EUR;

                           —

                           subutilizarea plăților în 2007 a fost cauzată în special de adoptarea și punerea în aplicare cu întârziere a programului anual de lucru 2007 privind subvențiile și de reportarea unor credite în valoare de 7 900 000 EUR din exercițiul precedent (2006), dintre care 4 500 000 EUR erau pentru activități operaționale,

      Performanțe, gestiune bugetară și financiară

               1.

               subliniază rolul Autorității în furnizarea de consultanță științifică independentă privind toate chestiunile care au un impact direct sau indirect asupra siguranței alimentare, inclusiv în domeniul sănătății și al bunăstării animalelor și al protecției plantelor, precum și necesitatea de a comunica în mod adecvat recomandările științifice;

               2.

               constată că, în cel de al șaselea exercițiu de funcționare, Autoritatea și-a îmbunătățit semnificativ performanțele; observă că indicatorii de realizări reflectă bine această îmbunătățire: o creștere de 57 % a avizelor și declarațiilor științifice față de 2007, cuprinzând o consolidare a metodologiilor de evaluare a riscurilor și de coordonare a rețelelor științifice (de exemplu, documente de orientare și rapoarte privind colectarea datelor), o intensificare a comunicării recomandărilor științifice și facilitarea dialogului cu părțile interesate (de exemplu, o mai mare acoperire în mass-media, prin articole și reportaje audiovizuale, creșterea numărului de comunicate de presă și creșterea cu 21 % a numărului de abonați la buletinul „EFSA Highlights” față de 2007); constată că această îmbunătățire a realizărilor este contrabalansată de o creștere cu 27 % a resurselor umane față de 2007;

               3.

               remarcă faptul că, în 2008, Autoritatea a atins un nivel ridicat de execuție bugetară, atât pentru creditele de angajament, cât și pentru cele de plată, de 97 %, respectiv 95 %; subliniază faptul că, față de exercițiul anterior, bugetul a crescut cu 9 000 000 EUR;

               4.

               remarcă totuși că, pentru al treilea exercițiu consecutiv, Curtea de Conturi constată reportări de credite în exercițiul următor (mai exact: 23 % dintre creditele din bugetul 2008 au fost reportate în 2009; 16 % dintre creditele din bugetul 2007 au fost reportate în exercițiul 2008; 20 % dintre creditele din bugetul 2006 au fost reportate în exercițiul 2007); remarcă faptul că această situație a fost generată, în exercițiul 2008, de adoptarea și punerea în aplicare cu întârziere a unor acțiuni în domeniul dezvoltării de programe informatice, al cooperării științifice cu experți externi, precum și de subvențiile pentru studii și proiecte legate de colectarea de date; încurajează Autoritatea să își îmbunătățească gestiunea bugetară pentru a reduce această valoare ridicată a reportărilor;

               5.

               remarcă de asemenea că, pentru al doilea exercițiu consecutiv, Curtea de Conturi a constatat că angajamentele pentru activitățile operaționale reportate din exercițiul anterior au trebuit să fie anulate (adică: 37 % dintre angajamentele pentru activitățile operaționale reportate din 2007 și 26 % dintre angajamentele pentru activitățile operaționale reportate din 2006); observă că, pentru exercițiul 2008, situația a fost în principal cauzată de întârzierile considerabile înregistrate la punerea în aplicare a convențiilor de subvenționare din 2007 în cursul exercițiului 2008;

               6.

               este îngrijorat, prin urmare, de faptul că această situație contravine principiului anualității și relevă deficiențe care afectează programarea, controlul termenelor stabilite prin contracte și bugetul Autorității;

               7.

               felicită Autoritatea pentru menționarea, în programul său de lucru pentru exercițiul 2008, a unor obiective prioritare și a unor indicatori de performanță pentru fiecare dintre activitățile principale planificate; incită totuși Autoritatea să își îmbunătățească activitățile în ceea ce privește identificarea unor obiective de tip SMART și a unor indicatori de tip RACER, pentru a încuraja obținerea de rezultate și pentru a permite o adevărată monitorizare a performanțelor; salută instituirea de către Autoritate a procesului de evaluare a riscurilor care, pentru exercițiul 2009, trebuia să consolideze deja și să permită monitorizarea atentă a activităților științifice și administrative ale Autorității;

               8.

               subliniază că este necesar ca Autoritatea să acorde, pe viitor, în procedurile referitoare la convențiile de subvenționare, mai multă importanță evaluării complexității serviciului pentru a defini mai bine termenul de depunere a ofertelor; observă, în plus, că Autoritatea ar trebui să controleze mai atent respectarea efectivă a termenelor contractuale prevăzute în convențiile de subvenționare;

               9.

               consideră că este un element pozitiv faptul că Autoritatea a introdus în bugetul 2009 credite disociate alocate subvențiilor pentru a evita anulările în exercițiile viitoare;

               10.

               observă că conturile Autorității înregistrează venituri din dobânzi în sumă de 485 651,33 EUR pentru exercițiul financiar 2008; deduce din conturile anuale și din valoarea dobânzilor că Autoritatea dispune de un volum foarte ridicat de lichidități pe perioade lungi; ia act de faptul că la 31 decembrie 2008 lichiditățile Autorității se ridicau la 19 990 492,26 EUR; îndeamnă Comisia să examineze care sunt posibilitățile de a pune pe deplin în aplicare o gestiune a numerarului axată pe necesități în conformitate cu articolul 15 alineatul (5) din Regulamentul (CE, Euratom) nr. 2343/2002, precum și modificările conceptuale necesare pentru menținerea durabilă a lichidităților Autorității la un nivel cât mai redus posibil;

      Audit intern

               11.

               consideră că comitetul de audit (CA), creat de Autoritate în 2006, joacă un rol important în sprijinirea consiliului de administrație, asigurându-se că activitatea Serviciului de Audit Intern (SAI) al Comisiei și a capacităților de audit intern (CAI) ale Autorității se desfășoară în condiții bune și este luată în considerare în mod adecvat de către consiliul de administrație și directorul executiv; consideră, prin urmare, că acest CA din cadrul Autorității ar putea să fie luat ca exemplu de alte agenții;

               12.

               ia act de faptul că au fost puse în aplicare 20 dintre cele 25 de recomandări emise de SAI și CAI (80 %); cu toate acestea, invită Autoritatea să transmită Parlamentului informații suplimentare privind nivelul lor de importanță și acțiunile întreprinse pentru aplicarea lor;

      Resurse umane

               13.

               ia act de faptul că Autoritatea a reușit să ocupe 318 de posturi (prin recrutarea a 45 de agenți temporari în plus față de 2007) dintre cele 335 de posturi prevăzute în schema de personal, în ciuda dificultăților cu care s-a confruntat în recrutarea de personal științific cu înaltă calificare la Parma; observă că au fost recrutate încă 40 de persoane (agenți auxiliari, agenți contractuali, experți naționali detașați) pentru a sprijini Autoritatea în îndeplinirea sarcinilor sale;

               14.

               salută faptul că, în raportul actual, Curtea de Conturi nu a mai denunțat deficiențe afectând procedurile de recrutare;

               15.

               îndeamnă Autoritatea să se asigure că toți foștii funcționari, în conformitate cu articolul 16 din Statutul funcționarilor Comunităților Europene, notifică Autoritatea atunci când încep o nouă activitate profesională în afara instituțiilor; dacă asemenea activități ar putea fi incompatibile cu interesele legitime ale instituției, Autoritatea ar trebui să ia măsurile corespunzătoare;

               16.

               ia act de cel de al doilea sondaj în rândul personalului lansat în octombrie 2008 pentru analizarea mediului de lucru în cadrul Autorității; este mulțumit de faptul că nivelul de participare a crescut de la 44 % în 2007 la 55 % în 2008; încurajează comitetul pentru personal să realizeze periodic astfel de sondaje și să crească nivelul de participare și așteaptă din partea conducerii Autorității să includă concluziile trase pe baza acestor sondaje în activitățile sale zilnice și de gestionare a resurselor umane;

      Rolul coordonatorului rețelei de agenții

               17.

               felicită directorul executiv al Autorității pentru exercitarea foarte eficace, între 1 martie 2009 și 31 decembrie 2009, a funcțiilor de coordonator al rețelei de agenții;

               18.

               face trimitere, pentru alte observații cu caracter orizontal care însoțesc decizia de descărcare de gestiune, la Rezoluția sa din 5 mai 2010 (6) referitoare la performanțele, gestiunea financiară și controlul agențiilor.

      (1)  JO C 304, 15.12.2009, p. 95.

      (2)  JO L 248, 16.9.2002, p. 1.

      (3)  JO L 31, 1.2.2002, p. 1.

      (4)  JO L 357, 31.12.2002, p. 72.

      (5)  JO L 255, 26.9.2009, p. 185.

      (6)  Texte adoptate, P7_TA(2010)0139 (a se vedea pagina 241 din prezentul Jurnal Oficial).


title: Decizia Consiliului din 8 martie 2001 de aprobare a încheierii de către Comisie a unui Acord de cooperare între Comunitatea Europeană a Energiei Atomice, reprezentată de Comisie, și Departamentul Energiei al Statelor Unite ale Americii în domeniul cercetării și dezvoltării energiei de fuziune

text:
Anunţ juridic important

|

32001D0411

Jurnalul Oficial L 148 , 01/06/2001 p. 0078 - 0078 ediţie specială în limba cehă capitol 11 volum 37 p. 308  - 308 ediţie specială în limba estonă capitol 11 volum 37 p. 308  - 308 ediţie specială în limba maghiară capitol 11 volum 37 p. 308  - 308 ediţie specială în limba lituaniană capitol 11 volum 37 p. 308  - 308 LV.ES capitol 11 volum 37 p. 308  - 308 MT.ES capitol 11 volum 37 p. 308  - 308 PL.ES capitol 11 volum 37 p. 308  - 308 SK.ES capitol 11 volum 37 p. 308  - 308 ediţie specială în limba slovenă capitol 11 volum 37 p. 308  - 308

		20010308Decizia Consiliuluidin 8 martie 2001de aprobare a încheierii de către Comisie a unui Acord de cooperare între Comunitatea Europeană a Energiei Atomice, reprezentată de Comisie, și Departamentul Energiei al Statelor Unite ale Americii în domeniul cercetării și dezvoltării energiei de fuziune(2001/411/Euratom)CONSILIUL UNIUNII EUROPENE,având în vedere Tratatul de instituire a Comunității Europene a Energiei Atomice, în special articolul 101 al doilea paragraf,având în vedere propunerea Comisiei,întrucât:(1) Acordul de cooperare dintre Comunitatea Europeană a Energiei Atomice și Statele Unite ale Americii în domeniul utilizărilor energiei nucleare în scopuri pașnice, semnat la Bruxelles la 7 noiembrie 1995 și 29 martie 1996 [1], prevede cooperarea în domeniul cercetării și dezvoltării nucleare, inclusiv cercetarea privind fuziunea termonucleară controlată.(2) Comisia a desfășurat negocieri, în conformitate cu Directivele Consiliului din 10 aprilie 2000, privind un acord de cooperare între Comunitatea Europeană a Energiei Atomice, reprezentată de Comisie, și Departamentul Energiei al Statelor Unite ale Americii în domeniul cercetării și dezvoltării energiei de fuziune.(3) Este necesară aprobarea încheierii acordului de către Comisie,DECIDE:Articol unicSe aprobă încheierea de către Comisie, în numele Comunității, a Acordului de cooperare dintre Comunitatea Europeană a Energiei Atomice, reprezentată de Comisie, și Departamentul Energiei al Statelor Unite ale Americii în domeniul cercetării și dezvoltării energiei de fuziune.Textul acordului se anexează la prezenta decizie [2].Adoptată la Bruxelles, 8 martie 2001.Pentru ConsiliuPreședinteleK. Larsson[1] JO L 120, 20.5.1996, p. 1.[2] JO L 148, 1.6.2001, p. 80.--------------------------------------------------


title: 2012/602/UE: Decizia Parlamentului European din 10 mai 2012 privind descărcarea de gestiune pentru execuția bugetului Agenției GNSS European aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/298

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Agenției GNSS European aferent exercițiului financiar 2010
   (2012/602/UE)
   PARLAMENTUL EUROPEAN,

               —

               având în vedere conturile anuale ale Agenției GNSS European pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției GNSS European pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE) nr. 912/2010 al Parlamentului European și al Consiliului din 22 septembrie 2010 de instituire a Agenției GNSS European (3), în special articolul 14,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0127/2012),

               1.

               acordă directorului executiv al Agenției GNSS European descărcarea de gestiune pentru execuția bugetului Agenției aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției GNSS European, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 112.

      (2)  JO L 248, 16.9.2002, p. 1.

      (3)  JO L 276, 20.10.2010, p. 11.

      (4)  JO L 357, 31.12.2002, p. 72.
   ANEXĂ

      RECOMANDĂRILE FORMULATE DE PARLAMENTUL EUROPEAN ÎN ANII TRECUȚI

               Agenția GNSS European

               2006

               2007

               2008

               2009

               Gestiunea bugetară și financiară

                           —

                           Deficiențe în funcționarea sistemelor de gestiune și control: în 12 cazuri, responsabilul care iniția operațiunea nu a avut autoritatea delegată necesară și nu a fost respectat circuitul financiar corect

                           —

                           Incertitudini privind activele programelor Galileo și EGNOS

                           —

                           Deficiențe în gestiunea bugetului: lipsa unei legături clare între programul de activitate al Autorității și buget, transferuri nejustificate în mod adecvat și nedocumentate, cazuri repetate de înregistrare cu întârziere a ordinelor de recuperare în contabilitatea bugetară și prezentarea incoerentă a execuției bugetului

                           —

                           Chiar și în condițiile unui buget redus de facto la jumătate, nivelul de utilizare a creditelor de angajament și a creditelor de plată pentru activitățile operaționale a fost scăzut: 63 % în cazul creditelor de angajament și 51 % în cazul creditelor de plată

                           —

                           Regretă faptul că declarația de asigurare emisă de Curtea de Conturi privind fiabilitatea conturilor anuale aferente exercițiului 2007 și privind legalitatea și regularitatea operațiunilor subiacente a fost nuanțată

                           —

                           Incertitudini privind activele programelor Galileo și EGNOS

                           —

                           Deficiențe în gestiunea bugetului: nu a fost întocmit un buget rectificativ adecvat

                           —

                           Regretă faptul că declarația de asigurare emisă de Curtea de Conturi privind fiabilitatea conturilor anuale aferente exercițiului 2008 și privind legalitatea și regularitatea operațiunilor subiacente a fost nuanțată

                           —

                           Incertitudini privind activele programelor Galileo și EGNOS

                           —

                           Criteriile de excludere pentru Al șaptelea program-cadru nu au fost publicate și verificate, iar Autoritatea nu a demonstrat în mod sistematic faptul că verificase respectarea criteriilor aplicabile întreprinderilor mici și mijlocii pentru beneficiarii potențiali ce participau la unul dintre subiecte

                           —

                           Bugetul final publicat de Autoritate la 31 martie 2010 nu reflecta bugetul final pentru 2009 aprobat de Consiliul de administrație și nu includea veniturile; prin urmare, îndeamnă Autoritatea să remedieze situația și să informeze autoritatea care acordă descărcarea de gestiune cu privire la modificarea respectivă

               Resursele umane

               n.a.

               n.a.

               n.a.

                           —

                           Deficiențe în procedurile de selecție a personalului

                           —

                           Necesitatea de a remedia deficiențele ce aduc atingere principiului egalității de tratament în aplicarea criteriilor de eligibilitate pentru procedurile de selecție, accesibile atât candidaților interni, cât și externi

               Auditul intern

               n.a.

               n.a.

               Solicită Autorității să dea curs ultimelor două recomandări formulate de Serviciul de Audit Intern în 2007: posturile sensibile și fișele posturilor

               Remarcă faptul că cele două recomandări importante ale IAS care nu au fost încă aplicate se referă la o serie de posturi sensibile și la fișele posturilor

          ---documentbreak---

               17.10.2012

               RO

               Jurnalul Oficial al Uniunii Europene

               L 286/299

         REZOLUȚIA PARLAMENTULUI EUROPEAN
   din 10 mai 2012
   conținând observațiile care fac parte integrantă din decizia privind descărcarea de gestiune pentru execuția bugetului Agenției GNSS European aferent exercițiului financiar 2010
   PARLAMENTUL EUROPEAN,

               —

               având în vedere conturile anuale ale Agenției GNSS European pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției GNSS European pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE) nr. 912/2010 al Parlamentului European și al Consiliului din 22 septembrie 2010 de instituire a Agenției GNSS European (3), în special articolul 14,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0127/2012),

               A.

               întrucât Agenția GNSS European (denumită în continuare „Agenția”) a devenit autonomă din punct de vedere financiar în 2006;

               B.

               întrucât Curtea de Conturi a afirmat că nu a putut să își formeze o opinie cu privire la conturile Agenției pentru exercițiul financiar 2007, atrăgând atenția asupra faptului că arhitectura proiectului Galileo, în ansamblul său, a făcut obiectul unei reexaminări în 2007 și că aceste conturi ale Agenției au fost întocmite într-un context juridic incert;

               C.

               întrucât Curtea de Conturi și-a nuanțat declarația de asigurare privind fiabilitatea conturilor anuale ale Agenției aferente exercițiului financiar 2008 și privind legalitatea și regularitatea operațiunilor subiacente;

               D.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Agenției aferente exercițiului financiar 2009 și cu privire la legalitatea și regularitatea operațiunilor subiacente;

               E.

               întrucât în Raportul său privind conturile anuale ale Agenției pentru exercițiul financiar 2010 Curtea de Conturi a formulat o opinie cu rezerve în ceea ce privește fiabilitatea conturilor;

               F.

               întrucât, la 10 mai 2011, Parlamentul a acordat directorului executiv al Agenției descărcarea de gestiune pentru execuția bugetului Agenției aferent exercițiului financiar 2009 (5), iar în rezoluția sa care însoțea decizia de descărcare de gestiune, printre altele:

                           —

                           a invitat Agenția să remedieze problemele legate de bugetul final publicat la 31 martie 2010, care nu reflecta bugetul final pentru 2009 aprobat de Consiliul de administrație și nu includea veniturile;

                           —

                           a invitat Agenția să remedieze deficiențele din procedurile de selecție a personalului care aduceau atingere principiului egalității de tratament în aplicarea criteriilor de eligibilitate pentru procedurile de selecție, accesibile atât candidaților interni, cât și externi;

                           —

                           a invitat Agenția să remedieze situația privind criteriile de excludere pentru cel de Al șaptelea program-cadru (PC7), care nu au fost publicate și nu au fost verificate;

                           —

                           a constatat că Agenția nu a demonstrat în mod sistematic faptul că verificase respectarea criteriilor aplicabile întreprinderilor mici și mijlocii pentru beneficiarii potențiali ce participau la una dintre teme;

               G.

               întrucât Agenția a luat în 2011 măsurile solicitate de Parlament pentru a garanta transparența, egalitatea de tratament și eficacitatea în cadrul procedurilor de selecție a personalului;

               H.

               întrucât bugetul Agenției pentru exercițiul financiar 2010 s-a ridicat la 15 900 000 EUR față de 44 400 000 EUR în 2009, ceea ce reprezintă o scădere cu 64,19 %; întrucât Agenția a raportat o contribuție a Uniunii la bugetul său pentru 2010 de 8 690 000 EUR,

      Fiabilitatea conturilor

               1.

               constată că, în conformitate cu practica contabilă a programului Galileo, echipamente în valoare de 4 400 000 EUR, și anume generatoare de cuplu magnetic pentru sateliți, motoare de propulsie a sateliților, rezervoare de combustibil pentru sateliți (faza de validare pe orbită – IOV) și ceasuri atomice terestre cu rubidiu (faza de capacitate operațională maximă – FOC), au fost înregistrate de Agenție în 2010 drept cheltuieli de cercetare;

               2.

               constată faptul că aceste imobilizări au fost înregistrate sub formă de cheltuieli de cercetare, în loc să fie clasificate drept active deținute de Agenție în vederea transferului către Comisie; subliniază faptul că această practică contabilă este în conformitate cu cerințele Uniunii pentru tratamentul contabil al echipamentelor pentru Galileo;

               3.

               constată că raportul trimis de Agenție Parlamentului la 28 februarie 2012 conține explicații cu privire la motivul pentru care aceste echipamente au fost tratate în conturile Agenției în modul descris mai sus;

               4.

               ia act de răspunsul transmis de Agenție Curții de Conturi cu privire la această chestiune și constată că Agenția a justificat neînregistrarea acestor echipamente ca active în conturile sale prezentând următoarele motive:

                           —

                           obiectivul fazei IOV/FOC este de a evalua fezabilitatea tehnică a sistemului, care nu a fost validat în 2010, având în vedere faptul că Comisia, care administrează și este responsabilă de programul Galileo, nu intenționează să finalizeze validarea decât într-o etapă ulterioară;

                           —

                           în conformitate cu Acordul Matimop, Agenția nu a avut niciodată intenția de a achiziționa aceste echipamente, care nu s-au aflat și nu se vor afla niciodată sub controlul său; aceasta este una dintre condițiile principale pentru recunoașterea unui activ conform standardelor contabile ale Uniunii;

                           —

                           din punct de vedere contabil, s-a considerat că nu ar fi prudent să se recunoască un activ fără beneficiu sau valoare economică pentru Agenție;

                           —

                           având în vedere cele de mai sus și în conformitate cu practica contabilă generalizată a Comisiei într-o astfel de situație, costurile legate de echipamentele respective au fost înregistrate ca cheltuieli de cercetare în 2010;

               5.

               ia act, de asemenea, de observațiile Curții de Conturi potrivit cărora, ca urmare a intrării în vigoare a Regulamentului (CE) nr. 683/2008 al Parlamentului European și al Consiliului din 9 iulie 2008 privind punerea în aplicare în continuare a programelor europene de radionavigație prin satelit (EGNOS și Galileo) (6), majoritatea activităților și a activelor aferente programelor EGNOS și Galileo au fost transferate Comisiei în decembrie 2009; cu toate acestea, la 31 decembrie 2010 nu se stabilise încă situația celor 2 000 000 EUR deținute de Agenție, reprezentând sprijin tehnic din partea Agenției Spațiale Europene; constată pe baza informațiilor furnizate de Agenție că transferul celor 2 000 000 EUR a fost finalizat la 3 octombrie 2011;

      Gestiunea bugetară și financiară

               6.

               constată pe baza informațiilor transmise de Agenție că Uniunea a avut o contribuție finală la bugetul Agenției pentru 2010 în valoare de 8 690 000 EUR și că această sumă include bugetul inițial de 5 135 000 EUR, suplimentat de recuperarea excedentului de 2 755 000 EUR și de o sumă suplimentară de 800 000 EUR din credite de plată pentru consolidarea titlului III (Cheltuieli operaționale);

               7.

               constată pe baza Raportului privind gestiunea bugetară și financiară (RGBF) că bugetul Agenției aferent exercițiului financiar 2010 a făcut obiectul unei modificări operate de Consiliul de administrație; ia act de faptul că bugetul rectificativ reflectă o decizie a DG ENTR privind majorarea creditelor de plată ale Agenției de la linia bugetară 3 1 0 0 „Cheltuieli pentru studii” cu 800 000 EUR pentru a menține capacitatea de plată în raport cu angajamentele reportate din exercițiile precedente și cu cele inițiate în 2010;

               8.

               constată pe baza RGBF că rata execuției bugetare înregistrată de Agenție a atins 97 % în ceea ce privește cheltuielile finanțate din subvenția de funcționare acordată de Uniune și 89 % în ceea ce privește activitățile operaționale finanțate din veniturile alocate; constată, în special, următoarele rate de execuție bugetară înregistrate de Agenție:

                           —

                           96 % pentru creditele de angajament și 89 % pentru creditele de plată de la titlul I (Cheltuieli de personal);

                           —

                           99 % pentru creditele de angajament și 78 % pentru creditele de plată de la titlul II (Cheltuieli administrative);

                           —

                           99 % pentru creditele de angajament și 60 % pentru creditele de plată de la titlul III (Cheltuieli operaționale);

                     este îngrijorat de faptul că rata de execuție înregistrată de Agenție pentru creditele de plată de la titlul III a fost de numai 60 %, față de 97 % în 2009; salută faptul că Agenția a luat măsurile necesare pentru a remedia situația, măsuri care au condus la o rată ridicată de execuție a plăților în 2011 (90 % în cazul titlului III și 94 % pentru întregul buget);

               9.

               constată pe baza RGBF că directorul executiv a autorizat în 2010 două transferuri interne în valoare totală de 205 000 EUR;

               10.

               constată pe baza Raportului anual de activitate că Agenția a beneficiat de prefinanțări din partea Comisiei în valoare de 2 606 675 EUR și de 4 556 158 EUR, în conformitate cu Acordul de delegare din cadrul PC7;

      Proceduri de acordare a granturilor

               11.

               invită Agenția să remedieze deficiențele identificate de Curtea de Conturi în procesul de evaluare a procedurii de atribuire a granturilor aferentă PC7/Galileo/a doua cerere de propuneri care are un buget de 26 000 000 EUR; ia act, în special, de observațiile Curții de Conturi potrivit cărora nu au fost stabilite criterii de evaluare a capacității financiare a candidaților și, deși situația candidatului impunea rata maximă de rambursare, această situație nu a fost verificată de Agenție;

               12.

               îndeamnă, de asemenea, Agenția să remedieze deficiențele depistate de Curtea de Conturi în ceea ce privește două acorduri de grant din cadrul PC6/a treia cerere de propuneri; constată, în special, că declarațiile de cheltuieli depuse de beneficiarii în cauză aveau la bază costuri standard, în loc de costuri efective; reamintește Agenției că acest lucru contravine principiului nonprofit pe care se bazează contribuțiile financiare ale Uniunii și că Agenția ar trebui să remedieze fără întârziere această situație;

               13.

               constată, de asemenea, că, potrivit observațiilor Curții de Conturi, în cazul a cinci granturi din cadrul PC6 supuse auditului s-au constatat întârzieri cuprinse între un an și trei ani în ceea ce privește punerea lor în aplicare, fiind constatată și creșterea succesivă a valorii inițiale a contractelor; ia act de faptul că Agenția a justificat aceste întârzieri prin faptul că tehnologiile de vârf utilizate în cadrul activităților se află în permanentă schimbare și, prin urmare, Agenția a decis că aceste modificări și extinderi erau necesare și utile pentru întregul program Galileo; constată că, în orice caz, Agenția declară că nu a depășit niciodată limita stabilită în buget pentru contracte în general;

      Procedurile de achiziții publice

               14.

               constată pe baza Raportului anual de activitate că Agenția a desfășurat în 2010 următoarele proceduri de achiziții publice:

                           —

                           65 bonuri de comandă în sumă totală de aproximativ 900 000 EUR;

                           —

                           șase proceduri negociate în sumă totală de 470 000 EUR;

                           —

                           trei proceduri deschise în sumă totală de 9 400 000 EUR;

      Coerența Programului anual de lucru și a Raportului anual de activitate

               15.

               subliniază faptul că Raportul anual de activitate (RAA) al Agenției nu reflectă în toate cazurile Programul său anual de lucru (PAL); constată, de asemenea, că obiectivele cuprinse în PAL sunt destul de vagi, ceea ce face dificilă evaluarea și verificarea realizării lor; prin urmare, îndeamnă Agenția să își îmbunătățească PAL pentru a permite autorității care acordă descărcarea de gestiune să evalueze mai exact eficiența Agenției; subliniază că Agenția a luat act de recomandările Curții de Conturi și salută faptul că, drept urmare, modelul viitoarelor PAL va fi în conformitate cu cerințele;

      Resursele umane

               16.

               îndeamnă Agenția să își îmbunătățească procedurile de selecție a personalului pentru a nu pune în pericol transparența procesului de recrutare; ia act de observațiile Curții de Conturi potrivit cărora, în ceea ce privește procedurile de selecție a personalului care au făcut obiectul auditului, nu fuseseră stabilite punctajele minime pentru admiterea la testele scrise și la interviuri și nici pentru înscrierea pe lista candidaților calificați;

               17.

               constată pe baza RAA că Agenția a inițiat 16 proceduri de recrutare, având la sfârșitul exercițiului 2010 un număr total de 40 de angajați;

               18.

               constată, de asemenea, că Agenția a prevăzut în PAL un număr total de 42 de angajați, în timp ce efectivul real total la 31 decembrie 2010 era de 40 (cu cinci persoane mai mult decât în 2009): 18 persoane pentru activitățile operaționale, 14 persoane pentru activitățile administrative și opt persoane pentru activități mixte;

      Auditul intern

               19.

               constată pe baza RAA că Agenția și-a finalizat politica de gestionare a riscurilor și a creat un registru al riscurilor;

               20.

               constată, de asemenea, pe baza RAA că la sfârșitul lui 2010 nu exista nicio recomandare critică a Serviciului de Audit Intern neaplicată, însă existau cinci recomandări cărora nu li se dăduse curs și care vizau următoarele:

                           —

                           publicarea în PAL a obiectivelor și a indicatorilor de performanță;

                           —

                           necesitatea oficializării numirii contabilului de către Consiliul de administrație;

                           —

                           luarea unor decizii adecvate de finanțare;

                           —

                           consolidarea controalelor-cheie în cadrul gestionării granturilor;

                           —

                           actualizarea delegărilor financiare și evaluarea periodică a drepturilor utilizatorilor ABAC;

               21.

               salută faptul că, potrivit raportului anual al Agenției din decembrie 2011 privind punerea în aplicare a recomandărilor, cele cinci recomandări deschise menționate anterior au fost aplicate;

               22.

               atrage atenția asupra recomandărilor sale formulate în rapoartele precedente referitoare la descărcarea de gestiune, prezentate în anexa la prezenta rezoluție;

               23.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (7) referitoare la performanțele, gestiunea financiară și controlul agențiilor.

      (1)  JO C 366, 15.12.2011, p. 112.

      (2)  JO L 248, 16.9.2002, p. 1.

      (3)  JO L 276, 20.10.2010, p. 11.

      (4)  JO L 357, 31.12.2002, p. 72.

      (5)  JO L 250, 27.9.2011, p. 232.

      (6)  JO L 196, 24.7.2008, p. 1.

      (7)  Texte adoptate, P7_TA(2012) 164 (a se vedea pagina 388 din prezentul Jurnal Oficial).


Anunţ juridic important

|

52007BP0117(01)

1. Decizia Parlamentului European din 24 aprilie 2007 privind descărcarea de gestiune pentru execuţia bugetului Agenţiei Europene de Mediu aferent exerciţiului financiar 2005 (C6-0391/2006 - 2006/2158(DEC))

Jurnalul Oficial 074 E , 20/03/2008 p. 0208 - 0208

		1.Decizia Parlamentului European din 24 aprilie 2007 privind descărcarea de gestiune pentru execuţia bugetului Agenţiei Europene de Mediu aferent exerciţiului financiar 2005 (C6-0391/2006 — 2006/2158(DEC))Parlamentul European,- având în vedere conturile anuale finale ale Agenţiei Europene de Mediu pentru exerciţiul financiar 2005 [1],- având în vedere raportul Curţii de Conturi privind conturile anuale finale ale Agenţiei Europene de Mediu pentru exerciţiul financiar 2005, precum şi răspunsurile agenţiei [2],- având în vedere Recomandarea Consiliului din 27 februarie 2007 (5711/2007 — C6-0080/2007),- având în vedere Tratatul CE, în special articolul 276,- având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene [3], în special articolul 185,- având în vedere Regulamentul (CEE) nr. 1210/90 al Consiliului din 7 mai 1990 privind crearea Agenţiei Europene de Mediu şi a Reţelei europene de informare şi observare pentru mediu [4], în special articolul 13,- având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului [5], în special articolul 94,- având în vedere articolul 71 şi anexa V la Regulamentul său de procedură,- având în vedere raportul Comisiei pentru control bugetar şi avizul Comisiei pentru mediu, sănătate publică şi siguranţă alimentară (A6-0103/2007),1. acordă directorului executiv al Agenţiei Europene de Mediu descărcarea de gestiune pentru execuţia bugetului agenţiei pentru exerciţiul financiar 2005;2. îşi prezintă observaţiile în cadrul rezoluţiei de mai jos;3. încredinţează Preşedintelui sarcina de a transmite prezenta decizie împreună cu rezoluţia, ca parte integrantă a acesteia, directorului executiv al Agenţiei Europene de Mediu, Consiliului, Comisiei şi Curţii de Conturi şi de a asigura publicarea acestora în Jurnalul Oficial al Uniunii Europene (seria L).[1] JO C 266, 31.10.2006, p. 1.[2] JO C 312, 19.12.2006, p. 36.[3] JO L 248, 16.9.2002, p. 1. Regulament astfel cum a fost modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).[4] JO L 120, 11.5.1990, p. 1. Regulament astfel cum a fost modificat de Regulamentul (CE) nr. 1641/2003 (JO L 245, 29.09.2003, p. 1).[5] JO L 357, 31.12.2002, p. 72.--------------------------------------------------